૨૦૧૬ની બાવીસ ફેબ્રુઆરીએ સિકંદરભાઈ RTI કેન્દ્ર-બોરીવલી પહોંચ્યા, જ્યાં તેમની મુલાકાત કેન્દ્રના વરિષ્ઠ સેવાભાવી બિપિનભાઈ સાથે થઈ. તેમણે અન્ય સાથીઓ સાથે સિકંદરભાઈની વિટંબણાની વાત શાંતિથી સાંભળી. લાવેલી ફાઇલનો અભ્યાસ કરી RTI કાયદા હેઠળની પ્રથમ અરજી વીમા-કંપનીના CPIO (સેન્ટ્રલ પબ્લિક ઇન્ફર્મેશન ઑફિસર)ને ઉદ્દેશીને બનાવી આપી, જે દ્વારા મેડિક્લેમના બન્ને દાવાઓની અરજીઓ પર કરવામાં આવેલી કાર્યવાહી તથા બન્નેની સાંપ્રત સ્થિતિની જાણકારી-માહિતી માગવામાં આવી.